નેપાળના નાયબ વડા પ્રધાન કમલ થાપાએ ગઈ કાલે ટિ્વટ કરી આ અંગે માહિતી આપી હતી અને હવે આ કોન્ટ્રાક્ટ ભારતીય કંપનીને મળે તેવી આશા વ્યક્ત થઈ રહી છે. થાપાએ ટિવટ કર્યું હતું કે કેબિનેટે ગેચોઉબા ગ્રૂપ સાથે બુધી ગંડાકી નદી પર બનનારા હાઈડ્રોઈલેક્ટ્રિક પ્રોજેક્ટને રદ કરી દીધો છે, જોકે આ અંગે જ્યારે ચીનને પ્રતિક્રિયા આપવા જણાવાયું ત્યારે ચીનના વિદેશ મંત્રાલયના પ્રવક્તાએ જણાવ્યું કે આ અંગે તેમની પાસે કોઈ ચોક્કસ માહિતી નથી. નેપાળ અને ચીન વચ્ચેના સંબંધો ઘણા સારા છે.